钦定古今图书集成/明伦汇编/家范典/第064卷 > 《舍弟观赴蓝田取妻子到江陵喜寄三首》
## 钦定古今图书集成/明伦汇编/家范典/第064卷 > 《舍弟观赴蓝田取妻子到江陵喜寄三首》

前人

汝迎妻子达荆州，消息真传解我忧。鸿雁影来连峡
内，鹡鸰飞急到沙头。峣关险路今虚远，禹凿寒江正
稳流。朱绂即当随彩鹢，青春不假报黄牛。

马度秦山雪正深，北来肌骨苦寒侵。他乡就我生春
色，故国移居见客心。欢剧提携如意舞，喜多行坐白
头吟。巡檐索共梅花笑，冷蕊疏枝半不禁庾信“罗含”俱有宅，春来秋去作谁家。短墙若在从残
草，乔木如存可假花。卜筑应同蒋诩径，为园须似卲
平瓜。比年病酒开涓滴，弟劝兄酬何叹嗟。